**Ministru kabineta noteikumu projekta „Grozījumi Ministru kabineta 2015.gada 9.jūnija noteikumos Nr.291 „Noteikumi par biodrošības pasākumu kopumu**

**dzīvnieku turēšanas vietām””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 25.panta 19.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2015.gada 9.jūnija noteikumi Nr.291 „Noteikumi par biodrošības pasākumu kopumu dzīvnieku turēšanas vietām”(turpmāk – noteikumi Nr.291), kuros noteikti mājputnu turēšanas ierobežojumi laikposmā no 2017.gada 1.marta līdz 31.maijam.2017.gada 26.aprīlī Zemkopības ministrija sadarbībā ar Latvijas Ornitologu biedrības pārstāvi un Pārtikas un veterinārā dienesta ekspertiem pārrunāja aktuālo informāciju par savvaļas ūdensputnu migrācijas ceļiem un intensitāti cauri Latvijai. Zemkopības ministrija arī konsultējās ar Pārtikas un veterinārā dienesta ekspertiem par putnu gripas izplatību Eiropas reģiona valstīs, tostarp Eiropas Savienības dalībvalstīs. Eiropā ziemojošo ūdensputnu (pīles, zosis, gulbji) pamatmasa ir atlidojusi, un jau uzsākuši ligzdošanas sezonu. Ņemot vērā, ka nav jauni slimības uzliesmojumi ūdensputnu migrācijas ceļā – Baltijas jūras austrumu krastā – ir lietderīgi saīsināt noteikumos Nr.291noteikto mājputnu turēšanas ierobežojumu laikposmu no 31.maija līdz 3.maijam. Papildus minētajam noteikumos Nr.291 izdarīti šādi grozījumi:1) ir noteikts izņēmums mājputnu īpašniekiem, kas mājputnus tur olu vai gaļas iegūšanai mājsaimniecībā patēriņam savām vajadzībām, vai tur mājputnus inkubējamo olu iegūšanai, lai tās izmantotu mājsaimniecības vajadzībām. Šiem mājputnu īpašniekiem turpmāk nevajadzēs izstrādāt biodrošības pasākumu plānu, jo šādu mājsaimniecību darbība nerada lielu risku infekcijas slimību izplatībai;2) ir precizēta prasība mājputnu īpašniekiem nodrošināt, ka nepiederošas personas nepiekļūst mājputnu turēšanas vietā;3) ir precizēta prasība par to, ka mājputnu īpašniekiem, kas tur mājputnus novietnēs un nelauksaimnieciskos nolūkos mājputnu turēšanas vietās, izņemot tos, kas tur mājputnus kā mājas (istabas) dzīvniekus, ir jāievēro noteikumu Nr. 291 2. pielikumā norādītos biodrošības pasākumus. Prasība ir precizēta ar mērķi skaidrāk noteikumu Nr. 291 tekstā definēt dzīvnieku īpašnieku grupas, kuriem ir pienākums ievērot noteikumu 2. pielikumā noteiktās prasības. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz dzīvnieku īpašniekiem vai turētājiem, kas audzē vai tur mājputnus (vistas, tītarus, pērļu vistiņas, zosis, pīles, paipalas, baložus, fazānus, irbes un citu nožogotās platībās turētus putnus). Pēc Lauksaimniecības datu centra datiem, Latvijā 2017.gada 1.janvārī bija reģistrētas 4367 mājputnu novietnes (mājputnu īpašnieki).  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts samazinās administratīvo slogu, jo turpmāk Pārtikas un veterinārais dienests neveiks saimniecību kontroles, lai pārbaudītu biodrošības pasākumu ieviešanu.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III, IV, V un VI sadaļa – projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

# Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Vecuma-Veco 67027551

Olita.Vecuma-Veco@zm.gov.lv